作者:無名氏
標題:奉禮歌
內容:六龍承馭。紫壇平、瑞藹蔥籠擁神都。肅環衛、嚴貔虎。雞人行漏傳呼。靈景霽、星斗臨帝居。曠天宇。微風來、翠幄繞相鳥。對越方初。笳鼓震，饒簫舉。陽律才動協氣舒。氛祲交祛。物昭蘇。撫瑤圖。柴類精誠，當契唐虞。思前古。泰平承多祐。包戈偃革，柔遠詠皇謨。稱文武。四表覆盂。端冕出、從路車。兵帥謹儲胥。唯奏凱、樂康臞。朝野歡娛。歌帝烈，揚盛節，園丘禮大洽，霈澤綿區。